《建炎丞相成国吕忠穆公退老堂 其一》
宋代·谢升俊

当年直奋渭滨渔，远业端为万世图。戡乱功犹存社稷，爱闲身已到江湖。

竹间便好开三径，池外何妨架一区。从此标名为退老，时将杖屦许谁俱。

作者简介：谢升俊，字成彦，临海（今属浙江）人。徽宗政和八年（一一一八）进士。历知广德军、徐州。事见《嘉定赤城志》卷三三。今录诗二首。